Kampung Wakaf Stan

Kampung Wakaf Stan merupakan sebuah kampung yang terletak di Mukim Wakaf Stan, Kubang Kerian, dalam negeri Kelantan Darul Naim, iaitu sebuah negeri di  utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan. 

Kampung Wakaf Stan mendapat namanya bersempena sebuah wakaf tempat penduduk tempatan menunggu pengangkutan bas antara bandar ke Kota Bharu. Stan pula merujuk kepada pohon setang yang banyak terdapat di sekitar kawasan tersebut. Terdapat lebih kurang 240 buah rumah pelbagai jenis terbina di Kampung Wakaf Stan (anggaran tahun 2018). Jumlah penduduk yang tinggal di kampung ini adalah seramai 1085 orang (bancian 2016).

Kemudahan asas

Pendidikan 
Terdapat tiga buah sekolah yang dibina di sekitar Kampung Wakaf Stan iaitu Sekolah Kebangsaan Wakaf Stan, Sekolah Kebangsaan Kubang Kerian (2) dan Sekolah Menengah Kebangsaan Kubang Kerian (2). SMK Kubang Kerian (2) telah dirasmikan pada 1987.

Tempat beribadat 
Antara tempat ibadah utama yang terdapat di Kampung Wakaf Stan ialah Masjid Mukim Wakaf Stan, Masjid Al-Makmuriah, Taman Makmur dan Surau Al-Falah.

Poskod
Poskod yang digunakan di Kampung Wakaf Stan, Mukim Wakaf Stan, Kelantan adalah 16150.

Rujukan

Pautan luar 
 Lokasi Kampung Wakaf Stan di Peta Google

Wakaf Stan